CELEX: 22017D1881
Language: hu
Date: 2016-03-18 00:00:00
Title: Az EGT Vegyes Bizottság 51/2016 határozata (2016. március 18.) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról [2017/1881]

19.10.2017   
               
               
                  HU
               
               
                  Az Európai Unió Hivatalos Lapja
               
               
                  L 270/19
               
            AZ EGT VEGYES BIZOTTSÁG 51/2016 HATÁROZATA
      (2016. március 18.)
      az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról [2017/1881]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A 2012/9/EU irányelvnek az átültetési határideje és az átmeneti időszak vége tekintetében történő módosításáról szóló, 2015. július 13-i (EU) 2015/1139 bizottsági irányelvet (1) bele kell foglalni az EGT-megállapodásba.
               
            
                  (2)
               
               
                  Az EGT-megállapodás II. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás II. melléklete XXV. fejezete 3. pontjának első francia bekezdése (2001/37/EK európai parlamenti és tanácsi irányelv) a következő szöveggel egészül ki:
      
                  „—
               
               
                  
                     32015 L 1139: a Bizottság 2015. július 13-i (EU) 2015/1139 irányelve (HL L 185., 2015.7.14., 15. o.).
               
            Az (EU) 2015/1139/EK irányelv rendelkezései e megállapodás alkalmazásában a következő kiigazításokkal értendők:
      Az 1. cikk (1) bekezdésében a »2016. május 20.« szövegrész helyébe az EFTA-államok tekintetében az »a 2014/40/EU európai parlamenti és tanácsi irányelvet az EGT-megállapodásba foglaló EGT vegyes bizottsági határozat hatálybalépésének napja« szövegrész lép.
      Az 1. cikk (2) bekezdésében a »2017. május 20.« szövegrész helyébe az EFTA-államok tekintetében az »a 2014/40/EU európai parlamenti és tanácsi irányelvet az EGT-megállapodásba foglaló EGT vegyes bizottsági határozat hatálybalépésétől számított egy év« szövegrész lép.”
      2. cikk
      Az (EU) 2015/1139 irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2016. március 19-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2016. március 18-án.
         
            
               az EGT Vegyes Bizottság részéről
            
            
               az elnök
            
            Claude MAERTEN
         
      
      
         (1)  HL L 185., 2015.7.14., 15. o.
      
      
         (*1)  Alkotmányos követelmények fennállását nem jelezték.